«Storkespringvannet»

«Storkespringvannet» er en fontene som er plassert i overgangen mellom Amagertorv og Højbro Plads i København.

Kunstverket er modellert av billedhuggeren Vilhelm Bissen etter tegninger av professor og maler Edvard Petersen og støpt av bronsestøper Lauritz Rasmussen. Springvannet ble donert av Foreningen til Hovedstadens Forskønnelse. I 1888 utlyste foreningen en konkurranse i anledning av kronprins Frederiks (senere Frederik VIII) og kronprinsesse Louises forestående sølvbryllup. Storkespringvannet ble innviet i 1894.Storkespringvandet hos Byens monumenter 

Da springvannet var nytt plasket det vann i en slik vinkel mot fuglenes utbredte vinger at det sprutet i ansiktet på  forbipasserende. Pressen harsellerte med det og politiet var stadig tilkalt fordi det ofte var folk som drev med skøyerstreker og kastet folk oppi vannkummen. Kommunen stengte av vannet, men det medførte at folk kastet søppel oppi i stedet og derfor ble det åpnet for vannet igjen.Peder Bundgaard: København – du har alt (s.156), forlaget Borgen, København 1996, ISBN 87-21-00499-4

Det har i årevis versert en historie om at fuglene ikke er storker, men hegrer. En ornitolog har studert «Storkespringvannet» nærmere og konkludert med at det er storker.Ornitologer afliver vandrehistorie om hejrer

 Referanser 

Kategori:Danske skulpturer
Kategori:Fontener
Kategori:Minnesmerker i København